Hindi News: alert delhi citizen | alert taxi driver and suspect arrested | टैक्सी ड्राइवर की सूझबूझ से पकड़ा गया 'संदिग्थ' - Navbharat Times Hindi Newspaper
alert taxi driver and suspect arrested
टैक्सी ड्राइवर की सूझबूझ से पकड़ा गया 'संदिग्थ'
नवभारत टाइम्स | Updated: Jan 12, 2018, 11:50AM IST
पैसेंजर टैक्सी में बैठकर सीआरपीएफ कैंप को लेकर बातें कर रहा था। ड्राइवर के कान खड़े हो गए और मामला संदिग्ध लगने पर चौकस हो गया। फिर गजब की सूझबूझ दिखाते हुए उसने टैक्सी को सीएनजी पंप पर रोक लिया और वॉशरूम जाने के बहाने पुलिस को कॉल कर दी।
पुलिस के आने तक टैक्सी ड्राइवर ने संदिग्ध सवारी को वहीं पर बातों में उलझाए रखा। ईस्ट दिल्ली के पांडव नगर थाना इलाके की पुलिस को भी मामला कुछ 'गड़बड़' लगा तो तुरंत स्पेशल सेल को इत्तला कर दी गई। पूछताछ में मालूम हुआ कि जिसे टैक्सी ड्राइवर आतंकवादी समझ रहा था वह खुफिया एजेंसी का मुखबिर था, जो अपने ऑफिसर को इनपुट दे रहा था। हालांकि पुलिस ड्राइवर की सूझबूझ से खुश होकर इनाम देने पर विचार कर रही है।
पुलिस सूत्रों ने बताया कि संदिग्ध शख्स गुरुवार शाम 5:00 बजे अक्षरधाम मंदिर से टैक्सी में बैठा था और ड्राइवर ने उसकी बातों से उसे आतंकवादी समझा। इसकी वजह भी थी, क्योंकि 26 जनवरी के आसपास दिल्ली में आतंकवादियों के घुसने का खतरा रहता है। इसके बाद ड्राइवर ने पांडव नगर थाने का नंबर मिलाया क्योंकि वह एरिया से वाकिफ था और करीब खड़ी एक पीसीआर को भी जानकारी दी। लोकल पुलिस ने मामले की जानकारी तुरंत स्पेशल सेल को दी। मामला आईबी तक भी पहुंच गया।
इस बीच, सभी एजेंसियों ने एक साथ पूछताछ की तो आईडी में कश्मीर का अड्रेस मिला। इसको वेरिफाई कराने के लिए जम्मू-कश्मीर पुलिस से संपर्क किया गया तो सही पाया गया। इसके बाद पता लगा है कि वह कोई आतंकवादी नहीं बल्कि देश की ही एक खुफिया एजेंसी का मुखबिर है। पुलिस सूत्रों का कहना है कि उसे जल्द छोड़ दिया जाएगा।
Web Title: alert taxi driver and suspect arrested
और जानें: दिल्ली सुरक्षा | टैक्सी ड्राइवर. चौकस दिल्ली | Delhi crime | alert delhi citizen | 26 january security
टैक्सी ड्राइवर की सूझबूझ से पकड़ा ‘संदिग्ध’
दिल्ली में लश्कर का डेरा
1टैक्सी ड्राइवर की सूझबूझ से पकड़ा गया 'संदिग्थ'...
2बिल नहीं चुकाने पर भी डेड बॉडी नहीं रोक पाएंगे अस्पताल...
3337 सीसीटीवी कैमरों के जद में आसियान सम्मेलन...
4एक हफ्ते में रिपोर्ट देने का निर्देश...
5दृष्टिहीनों के लिए तेजी से बनें रास्ते : HC...
6‘कविताएं देश, समाज और राजनीति का आईना होती हैं’...
7वकील की कार से सामान चुराया...
8‘कम से कम एग्जाम में दो दिन का गैप हो’...
9'अस्पतालों में रिटायर लोग सीएम के निर्देशों पर ही रखे गए'...
10मर्डर का आरोपी वॉन्टेड बदमाश गिरफ्तार...